ब्रिटेन के प्रधानमंत्री कार्यालय पर लेटर बम 30 नवंबर 1982 में फटा था| उस समय तत्कालीन प्रधानमंत्री मार्ग्रेट थैचर दफ्तर में मौजूद थीं, लेकिन उस धमाके से उन्हें कोई नुकसान नहीं पहुंचा था। उनका एक कर्मचारी जख्मी हो गया था। दरअसल, पीएम थैचर के नाम से एक चिट्ठी 10 डाउनिंग स्ट्रीट पर पहुंची थी। पत्र को लेकर अधिकारियों को कुछ शक हुआ। इस तरह के सामान की देख-रेख करने वाले अधिकारी पीटर टेलर ने जैसे ही इसे खोला, उसमें रखा बम फट गया। इससे पीटर का हाथ और चेहरा झुलस गया था। जांच में पाया गया था कि ये बम वन्य जीवों के लिए काम कर रही संस्था एनिमल राइट्स मिलिशिया की ओर से भेजा गया था। 80 के दशक से इस तरह के कुछ संगठन वन्य जीवों के अधिकारों के लिए आंदोलन कर रहे थे।